Scydmanus-Larven. 
Af 
Fr. Meinert. 
(Med Tavle I.) 
Det Antal af Billefamilier, hvis Larve-Udvikling 
endnu er ukjendt, er ikke meget stort, en halv Snes 
omtrent, og næsten alle have de et lille Antal Arter og 
opnaae kun ringe Størrelse. Af disse Familier er Scyd- 
mænerne næsten uden Undtagelse smaa eller af saare 
ringe Størrelse, men til Gjengjæld er Artsantallet for- 
holdsvis stort, ligesom de ogsaa leve et selskabeligt 
Liv, hvilket atter bevirker, at mange af Arterne findes 
samlede i stort Antal navnlig i Mistbænke, under gammelt 
Løv og lignende Steder. Det maatte derfor ansees for 
et føleligt Savn, at vi Intet kjendte til Familiens Larve- 
Udvikling, og heri maa jeg søge Retfærdiggjørelsen, for 
at jeg, med det saare ringe Materiale jeg har til Raadig- 
hed, her skal forsøge at give en Fremstilling af Scyd- 
meenus-Larven. 
Naar jeg i det Foregaaende har sagt, at vi ikke 
kjende denne Larve, da veed jeg fuldkomment vel, at 
Perris, hvem vi skylde saa uendeligt meget af vor 
Kjendskab til Billelarverne, har givet nogle Antydninger 
